**Zápisnica a uznesenia zo zasadania**

**obecného zastupiteľstva zo dňa 06.08.2020**

**Prítomní** : Ing. Mária Ščepitová

Ing. Andrej Tomáš

Mgr. Mária Tóthová

Ing. Stanislav Švihura

Katarína Sokolová

Pavol Jurko

Marek Žolko

(príloha prezenčná listina)

**Program :**

1. Otvorenie.
2. Voľba zapisovateľa, overovateľov zápisnice.
3. Kontrola prijatých uznesení z predchádzajúceho zastupiteľstva.
4. Schválenie akcie „Svahovanie brehu časti obce Úvoz“ z prostriedkov RF.
5. Schválenie akcie „Čistenie a oprava rigola časti obce Úvoz“ z prostriedkov RF.
6. Schválenie akcie „Odvodňovacie kanály cesty“ z prostriedkov RF.
7. Dodatky k VZN obce Ličartovce č. 21/ 2019 o miestnych daniach a o miestnom poplatku za komunálne odpady a drobné stavebné odpady na území obce Ličartovce a k VZN obce Ličartovce O dani z nehnuteľnosti č. 01/2014.
8. Schválenie zmien k zmluve na ODPREDAJ obecného majetkustavby: „Kvalitná pitná voda a čisté ŽP je základom zdravia občanov a dynamického rozvoja obce Ličartovce“ kupujúcemu – Východoslovenská vodárenská spoločnosť (VVS), a. s. Košice a v znení schválených uznesení na základe požiadavky Východoslovenská vodárenská spoločnosť (VVS), a. s. Košice – ZÁMER
9. Pripojenie nájomcov na nové odberné miesta – vybudovanie odberných zariadení na elektrinu, plyn a vodu nájomcov JFAMILY s.r.o. a PPMR s.r.o.
10. Projektová dokumentácia – „Verejná kanalizácia a ČOV v obci Ličartovce“.
11. Schválenie výrubu suchých stromov na cintoríne.
12. Záver.

**Bod č.1 – Otvorenie**

Starostka obce privítala prítomných poslancov, občanov obce a skonštatovala že sa zišli 6 zo 7– ich poslancov, čo znamená, že OZ je uznášaniaschopné. Následne prítomných poslancov oboznámila s programom obecného zastupiteľstva.

K bodu bolo prijaté:

**Uznesenie č. 46/08/2020**

Obecné zastupiteľstvo v Ličartovciach **v uznesení číslo 46/08/2020**

* **N e s c h v a ľ u je :**
* predložený návrh programu zasadnutia OZ v Ličartovciach konaného dňa 06.08.2020

Ličartovce dňa 06.08.2020..........................................

Ing. Mária Ščepitová

starostka obce

Poslanec obecného zastupiteľstva Pavol Jurko predložil návrh na zmenu programu zasadnutia OZ konaného dňa 06.08.2020 o nasledovné :

**Bod pôvodného programu č. 5** - Schválenie akcie „Čistenie a oprava rigola časti obce Úvoz“ z prostriedkov RF sa **mení** na Schválenie akcie „**Zarúrovanie** rigola časti obce Úvoz“ z prostriedkov RF.

**Bod pôvodného programu č. 6** - Schválenie akcie „Odvodňovacie kanály cesty “ z prostriedkov RF sa **mení** na „Odvodňovací kanál cesty **pri kostole“** z prostriedkov RF.

**Bod pôvodného programu č. 9 sa vypúšťa** - Pripojenie nájomcov na nové odberné miesta – vybudovanie odberných zariadení na elektrinu, plyn a vodu nájomcov JFAMILY s.r.o. a PPMR s.r.o.

Vzhľadom na uvedené vypustenie bodu č. 9. navrhovaného programu zasadnutia OZ konaného dňa 06.08.2020 sa bod č. 10. Projektová dokumentácia – „Verejná kanalizácia a ČOV v obci Ličartovce“ pôvodného programu prečísluje na bod č. 9 zmeneného programu, bod č. 11. pôvodného programu na bod č. 10. Schválenie výrubu suchých stromov na cintoríne zmeneného programu a bod č. 12. pôvodného programu na bod č. 11. „Záver“ zmeneného programu .

**Hlasovanie:** Poslanci následne hlasovali za takto zmenený program s tým, že všetci prítomní poslanci hlasovali v **pomere za/zdržal sa/proti - 6/0/0.**

K bodu bolo prijaté :

**Uznesenie č. 47/08/2020**

Obecné zastupiteľstvo v Ličartovciach **v uznesení číslo 47/08/2020**

* **S c h v a ľ u je :**
* zmenený program zasadnutia OZ v Ličartovciach konaného dňa 06.08.2020 nasledovne:

1. Otvorenie.
2. Voľba zapisovateľa, overovateľov zápisnice.
3. Kontrola prijatých uznesení z predchádzajúceho zastupiteľstva.
4. Schválenie akcie „Svahovanie brehu časti obce Úvoz“ z prostriedkov RF.
5. Schválenie akcie „Zarúrovanie rigola časti obce Úvoz“ z prostriedkov RF.
6. Schválenie akcie „Odvodňovací kanál cesty pri kostole“z prostriedkov RF.
7. Dodatky k VZN obce Ličartovce č. 21/ 2019 o miestnych daniach a o miestnom poplatku za komunálne odpady a drobné stavebné odpady na území obce Ličartovce a k VZN obce Ličartovce O dani z nehnuteľnosti č. 01/2014.
8. Schválenie zmien k zmluve na ODPREDAJ obecného majetkustavby: „Kvalitná pitná voda a čisté ŽP je základom zdravia občanov a dynamického rozvoja obce Ličartovce“ kupujúcemu – Východoslovenská vodárenská spoločnosť (VVS), a. s. Košice a v znení schválených uznesení na základe požiadavky Východoslovenská vodárenská spoločnosť (VVS), a. s. Košice – ZÁMER
9. Projektová dokumentácia – „Verejná kanalizácia a ČOV v obci Ličartovce“.
10. Schválenie výrubu suchých stromov na cintoríne.
11. Záver.

Ličartovce dňa 06.08.2020..........................................

Ing. Mária Ščepitová

starostka obce

**Bod č. 2 – Voľba zapisovateľa a overovateľov zápisnice**

Starostka obce navrhla aby:

- zapisovateľom na zasadnutí OZ konaného dňa 06.08.2020 bola: Stopková Adriana

- overovateľmi zápisnice na zasadnutí OZ konaného dňa 06.08.2020 boli: Mgr. Tóthová Mária, Sokolová Katarína

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 48/08/2020**

Obecné zastupiteľstvo v Ličartovciach **v uznesení číslo 48/08/2020**

* **S c h v a ľ u j e:**

- zapisovateľ na zasadnutí OZ konaného dňa 06.08.2020: Stopková Adriana

- overovatelia zápisnice na zasadnutí OZ konaného dňa 06.08.2020: Mgr. Tóthová Mária, Sokolová Katarína

Ličartovce dňa 06.08.2020..........................................

Ing. Mária Ščepitová

starostka obce

**Bodu č. 3 – Kontrola plnenia uznesení zo zasadnutia OZ konaného dňa 30.06.2020**

Predkladá: Ing. Mária Ščepitová, starostka obce

Starostka obce oboznámila prítomných o plnení schválených uznesení zo zasadnutia predchádzajúceho obecného zastupiteľstva. Konštatovala, že uznesenia boli splnené, prípadne sa priebežne plnia.

Obecné zastupiteľstvo v  Ličartovciach **v uznesení číslo 49/08/2020**

* **B e r i e n a  v e d o m i e**

stav plnenia uznesení zo zasadnutia Obecného zastupiteľstva obce Ličartovce konaného dňa 30.06.2020.

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bodu č. 4 - Schválenie akcie „Svahovanie brehu časti obce Úvoz“ z prostriedkov RF**

Predkladá: Mgr. Mária Tóthová, predseda Komisie **Finančná, majetková a komisia pre rozpočet.**

*Použitie prostriedkov RF bolo prerokované dňa 22.07.2020 (záznam zo zasadnutia komisie – Mgr. Tóthová Mária):*

|  |  |  |
| --- | --- | --- |
| **Finančná, majetková a komisia pre rozpočet** | | |
| Predseda komisie: | | Mgr. Mária Tóthová |
| Členovia: |  | Katarína Sokolová |
|  |  | Ing. Stanislav Švihura |

Hlavný kontrolór obce Ličartovce: Ing. Mgr. Veronika Baranová

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 50/08/2020**

Obecné zastupiteľstvo v  Ličartovciach **v uznesení číslo 50/08/2020**

* **S c h v a ľ u j e**
* **Presun finančných prostriedkov z účtu rezervného fondu na úhradu faktúry za vykonané práce na akcii „Svahovanie brehu časti obce Úvoz“ v obci Ličartovce vo výške 3 900,00 € s DPH.**
* **S c h v a ľ u j e**
* **Realizáciu akcie „Svahovanie brehu časti obce Úvoz“ v obci Ličartovce z prostriedkov rezervného fondu v roku 2020 spolu vo výške 3 900,00 € s DPH.**
* **S c h v a ľ u j e**
* **Úradu faktúry za vykonané práce na akcii „Svahovanie brehu časti obce Úvoz“ v obci Ličartovce z prostriedkov rezervného fondu v roku 2020 spolu vo výške 3 900,00 € s DPH.**

Ličartovce dňa 06.08.2020

........................................... Ing. Mária ŠČEPITOVÁ

starostka obce

**Bod č.  5. –** Schválenie akcie **„Zarúrovanie rigola časti obce Úvoz“ z prostriedkov RF.**

Predkladá: Mgr. Mária Tóthová, predseda Komisie **Finančná, majetková a komisia pre rozpočet**

*Použitie prostriedkov RF bolo prerokované dňa 22.07.2020 (záznam zo zasadnutia komisie – Mgr. Tóthová Mária):*

|  |  |  |
| --- | --- | --- |
| **Finančná, majetková a komisia pre rozpočet** | | |
| Predseda komisie: | | Mgr. Mária Tóthová |
| Členovia: |  | Katarína Sokolová |
|  |  | Ing. Stanislav Švihura |
|  |  |  |

Hlavný kontrolór obce Ličartovce: Ing. Mgr. Veronika Baranová

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 51/08/2020**

Obecné zastupiteľstvo v  Ličartovciach **v uznesení číslo 51/08/2020**

* **S c h v a ľ u j e**
* **Zámer ,,Zarúrovanie rigola časti obce Úvoz“ v obci Ličartovce.**
* **U k l a d á**
* **Zabezpečenie a vyhodnotenie cenových ponúk akcie „Zarúrovanie rigola časti obce Úvoz“ v obci Ličartovce.**
* **S c h v a ľ u j e**
* **Realizáciu akcie ,,Zarúrovanie rigola časti obce Úvoz“ v obci Ličartovce najneskôr do 30.11.2020.**

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 6 – Schválenie akcie „Odvodňovací kanál cesty pri kostole“ z prostriedkov RF.**

Predkladá: Mgr. Mária Tóthová, predseda Komisie **Finančná, majetková a komisia pre rozpočet.**

*Použitie prostriedkov RF bolo prerokované dňa 22.07.2020 (záznam zo zasadnutia komisie – Mgr. Tóthová Mária):*

|  |  |  |
| --- | --- | --- |
| **Finančná, majetková a komisia pre rozpočet** | | |
| Predseda komisie: | | Mgr. Mária Tóthová |
| Členovia: |  | Katarína Sokolová |
|  |  | Ing. Stanislav Švihura |

Hlavný kontrolór obce Ličartovce: Ing. Mgr. Veronika Baranová

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 52/08/2020**

Obecné zastupiteľstvo v  Ličartovciach **v uznesení číslo 52/08/2020**

* **S c h v a ľ u j e**
* **Presun finančných prostriedkov z účtu rezervného fondu na úhradu faktúry za vykonané práce na akcii „Odvodňovací kanál cesty pri kostole“ v obci Ličartovce.**
* **S c h v a ľ u j e**
* **Realizáciu akcie „Odvodňovací kanál cesty pri kostole“ v obci Ličartovce z prostriedkov rezervného fondu.**
* **S c h v a ľ u j e**
* **Úradu faktúry za vykonané práce na akcii „Odvodňovací kanál cesty pri kostole“ v obci Ličartovce z prostriedkov rezervného fondu v roku 2020.**

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 7 – Dodatky k VZN obce Ličartovce č. 21/ 2019 o miestnych daniach a o miestnom poplatku za komunálne odpady a drobné stavebné odpady na území obce Ličartovce a** **k VZN obce Ličartovce O dani z nehnuteľnosti č. 01/2014.**

Predkladá : Ing. Mária Ščepitová, poslanci OZ

Pripomienky poslancov:

Zástupca starostky obce p. Ing. Andrej Tomáš – sa vyjadril, že je potrebné urobiť analýzu, v ktorej sa vyčísli o koľko by sa znížil príjem obce z miestnych daní a poplatkov, keď sa poskytne úľava resp. zníženie miestnych daní a poplatkov v uvedenom rozsahu a aký to bude mať dopad na príjmy obce. Je ochotný podporiť takýto návrh poskytnutia úľavy – zníženia daní a poplatkov, ak to nebude mať významný dopad na obecné financie.

Poslankyňa – p. Mgr. Mária Tóthová - taktiež je za to, aby sa urobila analýza s vyčísleným dopadom a špecifikovať veľkosť skupiny, ktorej sa zníženie týka. Ďalej uviedla , že obec bude musieť prehodnotiť aj úpravu zvýšenia sadzieb u miestnych daní a poplatkov ako príklad uviedla poplatok za komunálny odpad.

Poslanci OZ - p. Pavol Jurko, p. Marek Žolko, p. Katarína Sokolová a p. Ing. Stanislav Švihura sa vyjadrili, aby uvedené dodatky k VZN boli prepracované komplexne, prehodnotiť ustanovenia predmetných VZN a návrhy dodatkov k VZN predložiť na zasadnutie OZ najneskôr do 15.12.2020.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 53/08/2020**

Obecné zastupiteľstvo v  Ličartovciach **v uznesení číslo 53/08/2020**

* **R o z h o d l o  a  s c h v a ľ u j e :**
* Aby Dodatky k VZN obce Ličartovce č. 21/ 2019 o miestnych daniach a o miestnom poplatku za komunálne odpady a drobné stavebné odpady na území obce Ličartovce **a** k VZN obce Ličartovce O dani z nehnuteľnosti č. 01/2014 boli prepracované komplexne, prehodnotiť je potrebné ustanovenia predmetných VZN a Návrhy Dodatkov k VZN obce Ličartovce č. 21/ 2019 o miestnych daniach a o miestnom poplatku za komunálne odpady a drobné stavebné odpady na území obce Ličartovce a k VZN obce Ličartovce O dani z nehnuteľnosti č. 01/2014 predložiť na zasadnutie OZ najneskôr do 15.12.2020 na schválenie tak, aby účinnosť predmetných VZN nadobudla účinnosť od 01.01.2021.

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 8 - Schválenie zmien v zmluve na ODPREDAJ obecného majetku stavby: „Kvalitná pitná voda a čisté ŽP je základom zdravia občanov a dynamického rozvoja obce Ličartovce“ kupujúcemu – VVS, a. s. Košice a v znení schváleného uznesenia na základe požiadavky VVS, a. s. Košice – ZÁMER.**

Predkladá: Ing. Mária Ščepitová, starostka obce

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 54/08/2020**

Obecné zastupiteľstvo v  Ličartovciach **v uznesení číslo 54/08/2020**

* **S c h v a ľ u j e :**
* **ZÁMER previesť majetok kupujúcemu – Východoslovenskej vodárenskej spoločnosti** **(VVS), a .s. Košice,** z dôvodu hodného osobitného zreteľa v súlade s § 9a, ods. 8, písm. e) zákona č. 138/1991 Zb. o majetku obcí v znení neskorších predpisov a to časti vodohospodárskeho diela v rámci projektu: **„Kvalitná pitná voda a čisté ŽP je základom zdravia občanov a dynamického rozvoja obce Ličartovce“** zrealizovaného v zmysle **Rozhodnutia Ministerstva životného prostredia SR č. 5697/2006-min.-33 o schválení žiadosti o nenávratný finančný príspevok** z operačného programu základná infraštruktúra, priorita 2 – **Environmentálna infraštruktúra,** opatrenie 2.1 – Zlepšenie a rozvoj infraštruktúry na ochranu a racionálne využívanie vôd zo dňa 09.05.2006 v nasledovnom rozsahu:
  1. *Predmetom kúpy je 95 % majetkový podiel časti stavby zrealizovaný z dotácie v rozsahu:*

**SO 01 Prepojovacia stoka** PVC DN 400 o celkovej dĺžke 100,0 m

**SO 03 ČOV** mechanicko–biologická typu BioCompact (pre 500 EO)

* Prevádzková budova
* Zdravotná inštalácia
* Elektro rozvody
* Potrubné prepojenia
* Oplotenie ČOV
* Vnútroareálové spevnené plochy
* Vnútroareálová vodovodná prípojka
* Zásobník kalu
* Terciálny stupeň čistenia
* **Technologická časť ČOV**

**SO 04 Odpad z ČOV** PVC DN 200 o celkovej dĺžke 16,0 m)

**SO 05 Prístupová cesta k ČOV** o dĺžke 94,0 m, šírky 3,0 m s asfaltovou úpravou

**SO 06 Elektrická prípojka k ČOV**kábelová NN prípojka o celkovej dĺžke 280,0

**SO 07 Vodovodná prípojka k ČOV** HDPE DN 110x6,6 mm (SDR 17) o dĺžke 250 m

***1.2*** *Predmetom kúpy je 95 % majetkový podiel časti stavby**v rozsahu:*

**SO 08 Rozvodné potrubie**

Rad „1“ PVC DN 110 o celkovej dĺžke 751,10 m

Rad „1“ HDPE DN 100 o celkovej dĺžke 306,40 m

Rad „1-1“ HDPE DN 100 o celkovej dĺžke 227,70 m

Rad „1-2“ PVC DN 100 o celkovej dĺžke 812,70 m

Rad „1-2-1“ PVC DN 100 o celkovej dĺžke 408,60 m

Rad „1-2-2“ PVC DN 100 o celkovej dĺžke 160,30 m

**SO 09 Rozvodné potrubie**

Rad „2“ HDPE DN 150 o celkovej dĺžke 953,20 m

Rad „2-1“ HDPE DN 150 o celkovej dĺžke 159,00 m

Rad „2-1-1“ HDPE DN 100 o celkovej dĺžke 31,50 m

Rad „2-2“ HDPE DN 100 o celkovej dĺžke 155,60 m

Rad „2-2-1“ HDPE DN 100 o celkovej dĺžke 56,60 m

Rad „2-3“ HDPE DN 150 o celkovej dĺžke 82,65 m

Rad „2-3“ PVC DN 150 o celkovej dĺžke 172,40 m

Rad „2-3-1“ HDPE DN 150 o celkovej dĺžke 78,55 m

**SO 10 Rozvodné potrubie**

Rad „3“ HDPE DN 150 o celkovej dĺžke 570,75 m

Rad „3“ PVC DN 150 o celkovej dĺžke 456,35 m

Rad „3-1“ HDPE DN 100 o celkovej dĺžke 116,70 m

Rad „3-2“ HDPE DN 150 o celkovej dĺžke 441,50 m

Rad „3-3“ HDPE DN 150 o celkovej dĺžke 54,10 m

Rad „3-4“ HDPE DN 150 o celkovej dĺžke 88,30 m

Rad „3-5“ PVC DN 150 o celkovej dĺžke 122,40 m

**Rozvodné potrubie SO 08, 09, 10 spolu o dĺžke 6.206,40 m**

**SO 17 Vodovodné prípojky – v počte 256 ks** (verejná časť)

***1.3 Nehnuteľnosti* -** trvalo zabraté realizáciou projektu **„Kvalitná pitná voda a čisté ŽP je základom zdravia občanov a dynamického rozvoja obce Ličartovce“** nachádzajúci sa v k.ú. Ličartovce, zapísaný na LV č. 374, ktorého výlučným vlastníkom (o podiele 1/1) je obec Ličartovce:

1. Ostatná inžinierska stavba (podzemná ČOV) – postavená na parcele č. KN-C 740/3 o výmere 38 m2, druh pozemku: zastavaná plocha a nádvorie, ~~LV č. 374~~ ktorá sa nezapisuje do katastra nehnuteľností
2. parcela pod Ostatnou inžinierskou stavbou (ČOV) č. KN-C 740/3 o výmere 38 m2, druh pozemku: zastavaná plocha a nádvorie, LV č. 374
3. parcela č. KN-C 740/5 o výmere 1079 m2, druh pozemku: zastavaná plocha a nádvorie, LV č. 374

Dôvodom hodným osobitného zreteľa pri prevode majetku obce je skutočnosť, že obec Ličartovce v súčasnosti nemá finančné, materiálové, odborné a personálne kapacity na dlhodobé prevádzkovanie a vlastníctvo vyššie uvedených objektov, pričom celú kanalizáciu, ČOV a vodovod v obci prevádzkuje Východoslovenská vodárenská spoločnosť, a.s. Košice. Obec by mohla prevádzkovať svoj majetok samostatne iba prostredníctvom fyzickej alebo právnickej osoby, ktorej bolo v zmysle § 5 zákona č. 442/2002 Z. z. o verejných vodovodoch a verejných kanalizáciách udelené živnostenské oprávnenie na prevádzkovanie verejných vodovodov alebo verejných kanalizácií pri splnení požiadaviek na odbornú spôsobilosť.

V súčasnosti je trendom skôr upúšťanie od samostatného prevádzkovania vodárenskej infraštruktúry obcami a mestami a pričom tieto postupne poverujú prevádzkovaním svojej infraštruktúry vodárenské spoločnosti, v územnej pôsobnosti ktorej sa nachádzajú. Je to z toho dôvodu, že obce a mestá po čase zisťujú, že prevádzkovanie verejných vodovodov a kanalizácií je zložité a ich vlastníctvo je spojené s množstvom povinností a takisto nemajú dostatok finančných prostriedkov, keď sa zhorší technický stav infraštruktúry a je potrebná ich rekonštrukcia.

Na základe uvedeného predaj formou obchodnej verejnej súťaže alebo verejnou dražbou v zmysle ustanovenia § 9a zákona č. 138/1991 Zb. o správe majetku obcí tak neprichádza do úvahy. Odpredaj majetku a nehnuteľností do vlastníctva Východoslovenskej vodárenskej spoločnosti (VVS), a. s. za kúpnu cenu  **1,- Sk, t.j. 0,03 €** **+ 1,- € = 1,03 €** bez DPH z dôvodu hodného osobitného zreteľa je prípustné a v súlade so záujmami a zásadami hospodárenia s majetkom obce Ličartovce.

Uvedený rozsah stavby bude predmetom Kúpnej zmluvy a to:

Kanalizácia a ČOV 0,02 € bez DPH Článok I. bod 1.1

Vodovod 0,01 € bez DPH Článok I. bod 1.2

Pozemok 1,00 € bez DPH Článok I. bod 1.3

**S p o l u :**  **1,03** **€ bez DPH,** (slovom: jedno euro a tri centy) **pre Východoslovenskú vodárenskú spoločnosť (VVS), a. s. Košice.**

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 9 – Projektová dokumentácia – „Verejná kanalizácia a ČOV v obci Ličartovce“**

* Vzhľadom k pripravovaným výzvam na realizáciu výstavby verejnej kanalizácie a ČOV je potrebné zabezpečiť prieskum činností súvisiacich so zabezpečením prípravných procesov.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 55/08/2020**

Obecné zastupiteľstvo v  Ličartovciach **v uznesení číslo 55/08/2020**

* **S c h v a ľ u j e :**
* Zabezpečenie realizácie prípravných procesov vo veci spracovania projektovej dokumentácie na výstavbu verejnej kanalizácie a ČOV v obci Ličartovce.
* Zabezpečiť predbežnú kalkuláciu projektovej dokumentácie na výstavbu verejnej kanalizácie a ČOV v obci Ličartovce
* Vykonanie prieskumu cien za vypracovanie projektovej dokumentácie na výstavbu verejnej kanalizácie a ČOV v obci Ličartovce.
* Financovanie realizácie procesov prípravy na spracovanie projektovej dokumentácie na výstavbu verejnej kanalizácie a ČOV v obci Ličartovce z prostriedkov RF.

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 10 – Schválenie výrubu suchých stromov na cintoríne.**

* Na základe osobnej obhliadky a podnetov občanov obce o problémových suchých stromoch – breza a lipa na miestnom cintoríne je nevyhnutné v zmysle ochrany zdravia a života občanov uvedené stromy odstrániť. Problematika bola konzultovaná s odborníkmi na MsÚ a OÚ Prešov.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 56/08/2020**

Obecné zastupiteľstvo v  Ličartovciach **v uznesení číslo 56/08/2020**

* **S c h v a ľ u j e :**
* Výrub stromov na miestnom cintoríne – breza 1 ks a lipa 1 ks.
* Podanie žiadosti o výrub stromov na miestnom cintoríne – breza 1 ks a lipa 1 ks.

Ličartovce dňa 06.08.2020 ........................................... Ing. Mária ŠČEPITOVÁ

starostka obce

**Bod č. 11 – Záver**

Po ukončení programu starostka obce poďakovala prítomným za účasť a zasadnutie obecného zastupiteľstva ukončila.

Po ukončení zasadnutia obecného zastupiteľstva starostka obce dala občanom obce Ličartovce priestor na otázky.

.................................... ..................................

Ing. Andrej Tomáš Ing. Mária Ščepitová

Zástupca starostky obce Starostka obce

Overovatelia zápisnice: Mgr. Mária Tóthová …………........……..

Katarína Sokolová ……………........…..

Vyvesené a zverejnené: ...............................

...................................

**Otázky občanov obce Ličartovce – návrhy a podnety po zasadnutí OZ dňa 06.08.2020**

**p. Viliam Jurko**

- Prečo obec nežiada finančné prostriedky na projekty z eurofondov, ale čerpá tieto prostriedky z rezervného fondu ?

- Prečo nie sú pokosené verejné priestranstvá pred jeho rodinným domov a na miestnom cintoríne.

**p. Štefan Pončák**

1. Podľa programu bol schválený aj bod č. 3: ,,Kontrola prijatých uznesení z predchádzajúceho zastupiteľstva“. Odpovede na dopyty občanov neboli kontrolované? Žiadam informáciu o tom aké stanovisko zaujal hlavný kontrolór na dopyt a upozornenie , že došlo k porušenia zákona o obecnom zastupiteľstve zákon č. 369/1999 Zb. § 12 ods. 14 (citujem zo zasadnutia) s následnou opravou zo dňa 11.08.2020 osobného doručenia podnetu - Zákon 369/1990 Z .z. § 12 ods. (4). Došlo aj k porušeniu Rokovacieho poriadku obce Ličartovce čl.5 (1). Z akého dôvod nebolo reagované. Prosil by som vyjadrenie hlavného kontrolóra aké stanovisko zaujal, že bol porušený zákon.

2. Podal som pani starostke ,,Návrh opatrení na odstránenie havarijného stavu majetku obce, havarijný stav na ihrisku. Tiež by som prosil odpovedať aké opatrenia boli prijaté na odstránenie havarijného stavu. Ja neviem či niekomu niečo hovorí slovo havarijný , keď si myslíte že havarijný stav je niečo nepodstatné, zaujalo obecné zastupiteľstvo len ku prvému bodu ... Môžem dať pánom poslancom materiál, ktorý bol predložený pani starostke. Na ostatné veci by som chcel vedieť aká bola reakcia na odstránenie havarijného stavu.

3. Za ďalšie, OZ schválilo zmenu na dotácie pre organizácie, zmena sa týkala toho že bude poskytnutá dotácia vo výške 100% nie 80 a teraz keď som dobre počul, tak bolo vyplatených nejakých 1000 €, ďalších 1000 €, keď bolo schválených 2500 €. Tiež by som poprosil vysvetlenie prečo je to tak.

4. Ďalšia vec ešte ku dnešnému zasadnutiu, keď pred rokom a pol sme sa rozprávali, že sme chceli financie z rezervného fondu, potrebovali sme uhradiť nejakú faktúru, tak pani starostka prehlásila, že  rezervný fond sa nebude používať . Prišiel COVID , bola možnosť použiť rezervný fond bez akéhokoľvek odsúhlasenia. Chcel by som sa opýtať aké je zabezpečenie návratnosti rezervného fondu. Z čoho tvoríme použitie na rezervný fond. Keď by sa vyskytla havarijná situácia, napr. ako som písal, či bude postačovať rezervný fond na to, aby sa urobili opatrenia na odstránenie havarijného stavu alebo ako bude obec postupovať keď bude vyčerpaný.

5. Ešte jedna nepodstatná vec - Výrub suchých stromov na cintoríne bol konzultovaný s odborníkmi. Pán Pončák sa pýta sa, keď sa realizoval výrub stromov pri MŠ , keď sa zabezpečoval projekt, či bolo konzultované s odborníkmi, ohodnotenie atď. Aké bolo prijaté opatrenie na zhodnotenie tohto materiálu.

6. Zákon o obecnom zastupiteľstve hovorí, že majetok obce sa má zveľaďovať a zhodnocovať. Nech sa aj páni poslanci zamyslia, ako zveľaďujeme majetok obce a preto požaduje zverejniť na vývesnej tabuli, na internetovej stránke súpis majetku obce s ohodnotením, s výmerami plôch atď.

**p. Marek Kmec**

- K poslednému bodu programu, či projektová dokumentácia na výstavbu verejnej kanalizácie sa robí pre celú obec, alebo len pre časť obce, a či je tam zahrnutá aj cesta v časti obce Hôrka , ktorá doposiaľ nie je vysporiadaná. Okrem iného poukázal na možnosť vysporiadania ciest prostredníctvom uplatnenia ,, inštitútu vyvlastnenia za primeranú náhradu“ – cena sa dá dohodnúť. Je potrebné urýchlené riešenie legalizácie pozemkov na cestu na Hôrke, aby nevznikol problém pri projekte na výstavbu verejnej kanalizácie.

**p. Molnár**

- Požiadal starostku obce o súčinnosť obce pri oprave chodníka, keďže jeho požiadavka na uvedenú opravu nebola riešená za posledných 10 rokov. Pán Molnár požiadal o stanovisko aj bývalého starostu pána Viliama Jurka, ktorý bol prítomný na zasadnutí OZ. Prečo sa nepodarilo dokončiť akciu opravy chodníka?

**p. Jozef Kmec**

- Požiadal o vyhlásenie dôležitých oznamov – aj viackrát pred realizáciou akcie ako je odstávka vody/ prerušenie elektriny .

Ličartovce dňa 06.08.2020